**Bwrdd y Cyfarwyddwyr**

(y cyfeirir atynt fel llywodraethwyr o hyn ymlaen)

Rheolir yr ysgol gan Fwrdd o Gyfarwyddwyr sy’n gyfrifol yn gyfreithiol am yr ysgol ac sydd â dyletswydd gofal tuag at y disgyblion, eu rhieni, y staff, ymwelwyr ac eraill sy’n gysylltiedig â’r ysgol.

Mae cyfrifoldeb gan fwrdd y cyfarwyddwyr am y modd yr arweinir yr ysgol gan hyrwyddo’r egwyddorion hynny sy’n gynsail i’w sefydlu hi. Yn hyn o beth, anelir at sicrhau fod yr ysgol yn ymdrechu i gynnig addysg ddwyieithog o’r radd flaenaf i’w holl ddisgyblion.

Ei gyfrifoldebau allweddol yw canolbwyntio ar dair swyddogaeth graidd strategol :

1. Sicrhau gweledigaeth, ethos a chyfeiriad strategol eglur.
2. Gwneud yr athro/athrawes arweiniol yn atebol am berfformiad addysgol yr ysgol a’i disgyblion ac am reolaeth perfformiad y staff.
3. Sicrhau rheolaeth ariannol ddarbodus yr ysgol a gofalu bod ei harian yn cael ei ddefnyddio’n ddoeth.

Cymer yr athro arweiniol gyfrifoldeb am reolaeth ddyddiol yr ysgol – nid rôl i lywodraethwyr yw hyn. Sicrhawn fod yr athro/athrawes arweiniol yn atebol i ni am weithgareddau’r dydd gan gynnwys sut y rheolir perfformiad y staff ac am befformiad addysgol yr ysgol yn gyffredinol.

Rheolir cyllid yr ysgol gan fwrdd y llywodraethwyr gan sicrhau gwariant buddiol. I’r perwyl hyn, gosodir a chlustnodir cyllid yn flynyddol sy’n cefnogi amcanion yr ysgol gan bwyllgor ariannol y bwrdd.

Nid oes awdurdod arbennig gan lywodraethwyr unigol; yn hytrach mae’r Corff Llywodraethol yn gyffredinol yn cyflawni ei gyfrifoldebau. I gynorthwyo’r Corff Llywodraethol i gyflawni ei ddyletswyddau, mae’n chwarae rhan “cyfaill beirniadol” i’r ysgol. Cynigia’r llywodraethwyr her a chefnogaeth i’r athro/athrawes arweiniol a’r staff ac o ganlyniad, gall sicrhau yr ymroddir i wynebu gwendidau ac y cyflawnir rhwymedigaethau statudol. Gwneir hyn gan y llywodraethwyr drwy holi’n fanwl yn ystod cyfarfodydd ac ymweliadau â’r ysgol er mwyn herio a chefnogi’r ysgol.

**Gweithgareddau’r llywodraethwyr**

Cyfarfodydd Bwrdd Cyfan y Llywodraethwyr.

Bydd y bwrdd cyfan yn cyfarfod chwe gwaith y flwyddyn. Paratoir adroddiad bob tymor gan yr athro/athrawes arweiniol sy’n canolbwyntio ar y cynnydd a wnaed i ymgyrraedd at amcanion Cynllun Datblygu’r Ysgol. Mae hyn hefyd yn golygu y bydd llywodraethwyr yn craffu ar ddata perfformiad yr ysgol.

Dirprwyir rhai o gyfrifoldebau’r bwrdd i’r pwyllgorau a’r gweithgorau a nodir isod. Mae pob aelod o’r bwrdd yn perthyn i un pwyllgor o leiaf. Ceir adroddiadau am weithgareddau’r pwyllgorau a’r gweithgorau arbennig yng nghyfarfodydd y bwrdd.

|  |  |
| --- | --- |
| 2017 -2018 | Amlder y cyfarfodydd |
| **Pwyllgor Cwricwlwm a Safonau*** Grwp Craffu ar Ddata
* Rheoli Perfformiad – Athro Arweiniol
* Pwyllgor Academaidd a Chwricwlaidd
* Polisiau’r Ysgol
 |  Bob tymorBob tymor Bob tymorBob tymor  |
| **Pwyllgor Cyllid** | Bob tymor |
| **Pwyllgor Rheolaeth Menter** | Dwywaith y flwyddyn |
| **Pwyllgor Iechyd a Diogelwch** | Bob tymor |
| **Pwyllgor Penodi Staff** | Fel y bo angen |

**Cyfarfodydd y Pwyllgor Cyllid**

* Craffu adolygiadau perfformiad y staff gydag argymhellion cyflog perthnasol i hyn.
* Cynllunio ac adolygu polisi cyllidol tymor hir.
* Cadw llygad craff ar gyllideb yr ysgol.
* Blaenoriaethu gwario a phenderfynu ar gyllideb ddrafft a gyflwynir wedyn i’r Corff Llywodraethol cyfan.
* Darparu gwybodaeth i Gyfrifwyr Pritchards gan y cyfarwyddwr cyllid a’r bwrsar i’w ddefnyddio yn Adroddiad Blynyddol y Comisiwn Elusennau a Thy’r Cwmniau.

**Pwyllgor Iechyd a Diogelwch**

* Sicrhau fod adeiladau’r ysgol a’r maes chwarae’n cael eu cynnal a’u cadw i safon uchel.
* Sicrhau y cedwir amgylchfyd iach a diogel yn safle’r ysgol ar gyfer yr holl ddefnyddwyr.
* Cynnal archwiliad bob tymor gan gyflwyno adroddiad i’r Bwrdd.

**Pwyllgor Cwricwlwm a Safonau**

Cyfarfodydd o leiaf ddwywaith y tymor gyda chyfrifoldeb am

* Craffu ar ddata
* Rheoli Perfformiad – Athro Arweiniol
* Meysydd Llafur a Safonau Academaidd
* Safonau a chanlyniadau addysgu a dysgu
* Polisiau’r Ysgol

Bydd y llywodraethwyr yn cynorthwyo gyda gosod ac adolygu polisiau sy’n rhoi fframwaith eang i’r athro arweiniol i reoli’r ysgol o’i mewn. Dirprwyir y mwyafrif o’r polisiau i nifer fychan er mwyn eu hadolygu.

Bydd amlder adolygu’r polisiau yn amrywio. Ar dudalen flaen pob polisi, gwelir dyddiadau derbyn y polisi yn ogystal â’r adolygiad nesaf. Sicrha’r llywodraethwyr fod y polisiau’n adlewyrchu canllawiau statudol diweddaraf yr Adran Addysg yn ogystal â dulliau ac arferion yr ysgol.

Cyflwynir adroddiadau o’u gwaith gan yr athrawon i’r Pwyllgor Cwricwlwm a Safonau. Mae’r rhain yn cynnwys gwybodaeth am y cynnydd a wneir gan yr ysgol at wahanol rannau o Gynllun Datblygu’r Ysgol.

**Pwyllgor Rheolaeth Risg**

* Cadw a diweddaru’r Gofrestr Risgiau – Polisi Strategol, Gweithredol ac Enw da
* Diogelu Data
* Cymryd cyfrifoldeb am oruchwylio cydymffurfiaeth a Safonau Ysgolion Annibynnol

**Gweithgorau arbennig, paneli a chyfrifoldebau**

Mae’r Corff Llywodraethol yn galw at ei gilydd weithgorau arbennig sy’n cyfarfod i ystyried materion penodol fel diogelu a dadansoddi perfformiad disgyblion bob tymor yn ogystal â Rheoliad Perfformiad yr Athro Arweiniol.

Mae llywodraethwyr penodol yn gyfrifol am benodi staff newydd yn ôl eu cefndir a’u sgiliau. Hyfforddir y Cadeirydd mewn recriwtio diogel.

Yn ychwanegol, etholir llywodraethwyr penodol i gymryd at yr awenau mewn rhai agweddau o’r ysgol fel Rheoli Risg, Diogelu ac Iechyd a Diogelwch. Disgwylir fod pob llywodraethwr yn **rhoi ei enw** gerbron i fod yn gysylltiedig â rhyw agwedd o fywyd yr ysgol.

**Cymryd rhan mewn gweithgareddau’r ysgol i ddisgyblion a rhieni**

Bydd plant yr ysgol yn cymryd rhan mewn amrywiaeth eang o weithgareddau y tu allan i’r ystafell dosbarth, gan gynnwys gwasanaethau, cynyrchiadau dramatig a cherddorol , digwyddiadau chwaraeon a chystadlaethau. Gwahoddir llywodraethwyr i fynychu’r achlysuron hyn yn ogystal â chyfarfodydd a gweithdai a drefnir gan yr athrawon i hysbysu rhieni ac i grynhoi gwybodaeth am eu hymateb.

**Hyfforddiant**

Fel llywodraethwyr, ymroddwn i ddatblygu ein rôl, i’w weithredu’n effeithiol ac i gadw ar war y newidiadau aml yn y byd addysg. Mae llywodraethwyr newydd yn derbyn Llawlyfr Llywodraethwyr ac yn medru cofrestru ar raglen hyfforddiant iddynt gyda CPD Ealing. Yn ychwanegol, mynychant rai sesiynau hyfforddiant i’r staff.

**Teithiau Addysgol**

Ar ddechrau’r flwyddyn academaidd, paratoir amserlen o deithiau addysgol i lywodraethwyr. Canolbwyntia pob ymweliad ar wahanol agwedd o’r CDY, e.e. addysgu a dysgu, safonau ymddygiad, iechyd a diogelwch, a diogelu. Ceir cyfle i’r llywodraethwyr i wrando ar farn y plant o’r ysgol.

Mynycha un aelod o’r bwrdd y nosweithiau rhieni er mwyn rhoi cyfle i’r rhieni ei gyfarfod ac i drafod unrhyw fater sy’n codi gyda chynrychiolydd y llywodraethwyr.